Zadnju srijedu u veljači obilježava se Dan ružičastih majica – dan borbe protiv vršnjačkog nasilja.

Sve je započelo u jednoj školi u Kanadi gdje je učenik postao žrtvom nasilja, jer je odjenuo ružičastu majicu u znak podrške svojoj majci oboljeloj od raka. Njegovi školski kolege odjenuli su ružičaste majice u znak podrške zlostavljanom učeniku.

U našoj školi, kao i svake godine obilježen je Dan ružičastih majica različitim aktivnostima učenika i nastavnika. U okviru radionica vršnjačkog nasilja koje provodi školska psihologinja, organizirana je i radionica u knjižnici u kojoj su sudjelovali učenici 3. a razreda.

Učenici su izradili plakat na temu: *Reci ne nasilju – budi prijatelj* i time poručili svojim vršnjacima da nasilje nije u modi.

 Zastanimo na trenutak, osvrnimo se oko sebe, budimo jedinstveni u borbi protiv nasilja. Poručimo svima: Nabaci osmijeh i odjeni se u ljubav!

 Margareta Glavurtić, stručna suradnica knjižničarka i Lucija Bubić, školska psihologinja

